Nuotraukos

Kuršių nerija 5

Autobusu, 1 diena

**55 €**

**Kuršių nerija: Nida, Juodkrantė, Naglių pažintinis takas**

Lietuva

iš Kauno, Kėdainių ir Raseinių

**2024-06-22 vietų yra 55 €**

**KELIONĖS PROGRAMA**

Tai, kas gražiausia Kuršių nerijoje: unikalus gamtos grožis, jos didybė ir neaprėpiami toliai...

Ankstyvą rytą autobusu išvyksime link Kuršių nerijos. Vyksime į Smiltynės prieplauką. Iš čia keltu kelsimės į Kuršių neriją.

**Juodkrantė**

Sustosime Juodkrantėje. Juodkrantėje savarankiškai bus galima aplankyti įdomesnius objektus. Pavyzdžiui, žymiąją **medinių skulptūrų ekspoziciją**, vadinamajame **,,Raganų kalne“**. Ar Juodkrantės **Šv. Pranciškaus Asyžiečio bažnyčią**. Vaikštant marių pakrante bus galima pamatyti akmens skulptūrų kompoziciją ,,Žemė ir vanduo“. O gal norėsis tiesiog pasėdėti šio jaukaus pamario miesto kavinukėse.

Keliaujant toliau, pravažiuosime žymiąsias **garnių ir kormoranų perimvietes**.

Nuotraukos

Kuršių nerija 1, 2, 3 ir 4

Keliausime į tolimiausią Kuršių nerijos gyvenvietę – Nidą. **Nidoje aplankysime žymiausias ir gražiausias jos vietas.**

**Parnidžio kopa ir saulės laikrodis**

Pažintį su Nida pradėsime nuo Parnidžio kopos. Ši kopa yra viena aukščiausių apžvalgos vietų Nidoje (53 m). Jos viršūnėje pastatytas žymusis Saulės laikrodis-kalendorius. Jį sudaro apskrita aikštelė su puslankiu iškilusiomis nedidelėmis pakopėlėmis, žyminčiomis valandas. Pasigėrėję įspūdingais vaizdais, patikrinę vietinį laiką pagal saulės laikrodžio šešėlį, keliausime pėsčiomis toliau.

**Parnidžio pažintinis takas**

Kelionę tęsime Parnidžio kopos pažintiniu taku. Tai vienas gražiausių pažintinių takų Lietuvoje. Atnaujintas takas tapo dar patogesnis ir įdomesnis: su suoleliais poilsiui, įdomiomis skulptūromis, gražiausiose vietose įrengtomis apžvalgos aikštelėmis... Praeisime Tylos slėnį, o nusileidę nuo kopos, pasieksime senąją Nidos dalį.

**Nida**

Nidoje galėsime pasigrožėti savita architektūra, nusagstytu vėtrungėmis pamariu. Prisėsti prie maestro Kernagio skulptūros. Savarankiškai aplankyti įdomesnius muziejus, kaip pvz.: Nidos žvejo etnografinė sodyba, ar moderniai įrengtą Mizgirių gintaro muziejų... Spartesni galės pasiekti ir tolimesnes vietas, pvz.: senąjį Nidos švyturį ant Urbo kalno ar net jūrą.

Nuotraukos

Kuršių nerija 5, 6, 7, 8, 9, 10 ir 11

**Naglių gamtinis rezervatas**

Toliau vyksime į Naglių gamtinį rezervatą. Pažintinis takas ves iki Mirusių (Pilkųjų) kopų. Tako gale, užlipę į apžvalgos bokštelį, galėsime pamatyti tyvuliuojančius smėlynus, marių ir jūros panoramą. Po šiomis kopomis palaidotas senasis Naglių kaimas.

Nuotraukos

Kuršių nerija 12, 13 ir 14

Kviečiame prasmingai ir turiningai praleisti laiką.

**Į KAINĄ ĮSKAIČIUOTA**

• Kelionė autobusu

• Kelių ir kuro mokesčiai

• Ekskursinė programa

• Kelionės vadovo paslaugos

**Į KAINĄ NEĮSKAIČIUOTA**

• Kelto ir įvažiavimo į Neringą mokestis (privalomas) ~4 Eur/asm. (priklauso nuo grupės dydžio)

• Naglių rezervato pažintinis takas

Suaugusiems ~5 Eur/asm.; studentams ~2 Eur/asm.; moksleiviams ir neįgaliesiems – nemokamai

• Asmeninės išlaidos

**IŠVYKIMO VIETOS IR LAIKAS**

Prašome atvykti 10 min. iki autobuso išvykimo

• Kaunas

- prie McDonald's, Savanorių pr. 321 (šalia yra nemokama automobilių stovėjimo aikštelė); išvykimas 07:30, planuojame grįžti tarp 21:00 ir 22:00

- autobusų stotelė prie Šilainių Maxima, Šarkuvos g./Žemaičių pl., Maxima pusėje; išvykimas ~07:50

• Kėdainiai - stotelė autostradoje, prie Cinkiškio; išvykimas ~08:10

• Raseiniai - degalinė BALTIC PETROLEUM, autostradoje prie Kalnujų; išvykimas ~08:40

**KITOS PASTABOS**

• Informaciją atsiųsime trumpąja SMS žinute jūsų nurodytu telefono numeriu:

- kad susirinko grupė – 3-4 d. iki kelionės pradžios

- autobuso valstybinį numerį ir sėdimas vietas (pagal bilieto įsigijimo laiką: anksčiau nusipirkę bilietą sėdi arčiau priekio) – 1-2 d. iki kelionės pradžios

• Kelionės vadovas autobuse veda programą ir supažindina su lankomais objektais

• Kelionės vadovas lankomuose objektuose ekskursijų neveda

• Lankomų objektų skaičius, eiliškumas ir kainos gali kisti

• Turėkite atsigerti, kepurę, skėtį, lietpaltį... (pagal orų prognozes)

• Ši kelionė nėra pritaikyta riboto judumo asmenims

Kelionę organizuoja: VšĮ „Prasmingam gyvenimui“

**DATOS**

**2024-06-22 – 2024-06-22** **55 €/asm. PIRKTI**

VIETŲ YRA

iš Kauno, Kėdainių ir Raseinių