Nuotraukos

Vilko guolis 1

Autobusu, 1 diena

**55 €**

**„Vilko guolis“ – Šv. Lipka – Rešlius**

Lenkija

iš Vilniaus, Kauno ir Marijampolės

**2024-04-20 vietų yra 55 €**

**2024-05-11 vietų yra 55 €**

**KELIONĖS PROGRAMA**

Istorinė atmintis – ,,Vilko guolyje“, Šv. Lipkos ,,šokantys“ vargonai, prūsiškas palikimas Rešliaus miestelyje...

**,,Vilko guolis“** (su vietiniu gidu; rugsėjo 23 d. ir spalio 21 d. - lietuvių k.; spalio 7 d. - rusų k.)

,,Vilko guolis“ – buvusi Hitlerio slėptuvė. Bunkerių, pastogių ir kareivinių kompleksas Gierłoski girioje. Čia Hitleris gyveno beveik trejus savo gyvenimo metus. Antrojo pasaulinio karo metais iš šios būstinės kontroliavo karo veiksmus, vadovavo ginkluotosioms pajėgoms. Čia taip pat įvyko vienas iš daugelio [pasikėsinimų į Hitlerio gyvybę](http://wolfsschanze.pl/zamach-na-hitlera-w-wilczym-szancu/). Pavadinimas kilęs nuo Hitlerio [pseudonimo](https://lt.wikipedia.org/wiki/Pseudonimas) „[Vilkas](https://lt.wikipedia.org/wiki/Vilkas)“, kurį jis naudojo savo asmeninėje korespondencijoje. Kompleksas – išties galingas. Čia yra 200 konstrukcijų. Į bunkerį buvo atvesta [geležinkelio](https://lt.wikipedia.org/wiki/Gele%C5%BEinkelis) linija, šalia įrengti du [aerodromai](https://lt.wikipedia.org/wiki/Aerodromas), [telefono](https://lt.wikipedia.org/wiki/Telefonas) ryšys su [Berlynu](https://lt.wikipedia.org/wiki/Berlynas) ir fronto linija. Bunkeryje dirbo 2100 karininkų, kareivių ir civilių. Prieigos užmaskuotos, aplink esantys miškai – užminuoti. Pasibaigus karui, atsitraukdami vokiečiai, dalį pastatų susprogdino, tad tik dalis jų išliko iki šiandien. Bunkeriai iki šiol daro įspūdį savo dydžiu, bet labiausiai savo istorija. Šiuo metu bunkeryje įkurtas muziejus. **Apžiūrėsime šį bunkerių miestelį.** Matysime ne tik įspūdingo dydžio bunkerius, bet ir juose įkurtas ekspozicijas, kuriose seni žemėlapiai, maketai, stendai, atspindintys kasdienes gyvenimo „Vilko guolyje“ detales. O Lietuviškai kalbantis vietinis gidas **ekskursijos metu** puikiai perteiks šios vietovės istorines detales.

Nuotraukos Vilko guolis 4, 5 ir 6

**Šv. Lipkos vienuolyno ansamblis**

Pasieksime nedidelį, bet žymų Šv. Lipkos kaimelį dar vadinamą Šventaliepte. Grožėsimės barokiniu Šv. Lipkos vienuolyno ansambliu ir bažnyčia. Sužinosime svarbiausias istorines detales. Ši Jėzuitų bažnyčia garsėja vargonais, sukonstruotais 1721 metais. Vargonai itin puošnūs, su angelų ir šventųjų skulptūromis. Jų ypatybė ne tik puošnumas, bet ir techninė išmonė. Skambant garsiems kūriniams, dailiai linguoja šventųjų skulptūros, angelai, sukasi žvaigždės. Ir mes **paklausysime šio įspūdingo vargonų koncerto.**

Vilko guolis 1, 2, 3, 10 ir 11

**Rešlius**

Aplankysime Rešlių – vieną gražiausių Varmijos-Mozūrijos regiono miestelių. Išpuoselėtas senamiestis, siauros gatvelės, raudonų čerpių stogai. Viskas kalba apie viduramžių palikimą. Pasivaikščiosime **po miestelio centrą**. Čia matysime gotikinę šv. Petro ir Povilo bažnyčią su įspūdinga 51,2 m. aukščio varpine, buvusią gynybinę kryžiuočių pilį bei išgirsime jos permainingą istoriją, rotušę, cerkvę, Jėzuitų kolegiją... Po to **laisvas laikas** – savarankiškai užeiti į pasirinktus lankomus objektus, pasivaikščioti po jaukų miestelį, užkąsti, nusipirkti lauktuvių, ar apžvelgti šio dailaus gotikinio miesto panoramą nuo bažnyčios ar pilies bokštų.

Vilko guolis 7, 8 ir 9

**Į KAINĄ ĮSKAIČIUOTA**

• Kelionė autobusu

• Kelių ir kuro mokesčiai

• Ekskursinė programa

• Kelionės vadovo paslaugos

**Į KAINĄ NEĮSKAIČIUOTA**

• ,,Vilko guolio“ muziejus:

- Lankytojo bilietas: suaugusiems ~25 zł/asm.; moksleiviams, studentams ~20 zł/asm.

- Ekskursija ~10 zł/asm. ﻿(lietuvių k.)

(Prieš kelionę būtina išsikeisti zlotų mokamiems objektams ir vietiniam gidui)

• Bažnyčių lankymas – rekomenduojama auka ~5 zł/asm.

• Pietūs

• Asmeninės išlaidos

**IŠVYKIMO VIETOS IR LAIKAS**

Prašome atvykti 10 min. iki autobuso išvykimo.

Vilnius - ERGO stovėjimo aikštelė, Geležinio Vilko g. 6A, prie Gerosios Vilties žiedo; išvykimas 05:00, grįžimas tarp 00:00 ir 01:00

Kaunas

• prie McDonald's, Savanorių pr. 321 (šalia yra nemokama automobilių stovėjimo aikštelė); išvykimas 06:30, grįžimas tarp 23:00 ir 24:00

• autobusų stotelė prie Šilainių Maxima, Šarkuvos g. 1A/Žemaičių pl. (Maxima pusėje); išvykimas ~06:50

Grigiškės - EMSI degalinė, prie autostrados, Neravų k.; išvykimas ~05:10

Vievis - sustojimas link Kauno; išvykimas ~05:30

Elektrėnai - degalinė ORLEN, prie autostrados, link Kauno; išvykimas ~05:40

Žiežmariai - sustojimas link Kauno; išvykimas ~05:55

Rumšiškės - sustojimas link Kauno; išvykimas ~06:10

Alytus - iš degalinės Viada, prie autobusų stoties; išvykimas ~07:50

Lazdijai - iš degalinės Circle K Lazdijai, Nekrūnų k., Lazdijų r. (LT pasienis prie Lazdijų); išvykimas ~08:30

**KITOS PASTABOS**

• Kelionei BŪTINAS galiojantis asmens dokumentas – asmens tapatybės kortelė arba pasas. Jų galiojimo laikas turi būti ne trumpesnis nei 3 mėn. kelionei pasibaigus

• Turėti Europos sveikatos draudimo kortelę (išduoda ligonių kasos)

• Vykstantiems į kelionę, rekomenduojame (neprivaloma) turėti papildomą 1 dienos medicininių išlaidų draudimą, garantuojantį būtinosios medicinos pagalbos užsienyje ir papildomų išlaidų, susidariusių dėl draudiminio įvykio, apmokėjimą.

Tokį draudimą galite įsigyti internetu draudimo bendrovėse, bankuose... Vienas iš jų: <https://www.draudimas.lt/kelioniu-draudimas>

• Informaciją atsiųsime trumpąja SMS žinute jūsų nurodytu telefono numeriu:

- kad susirinko grupė – 3-4 d. iki kelionės pradžios

- autobuso valstybinį numerį ir sėdimas vietas (pagal bilieto įsigijimo laiką: anksčiau nusipirkę bilietą sėdi arčiau priekio) – 1-2 d. iki kelionės pradžios

• Kelionės vadovas autobuse veda programą ir supažindina su lankomais objektais

• Kelionės vadovas lankomuose objektuose ekskursijų neveda

• Lankomų objektų skaičius, eiliškumas ir kainos gali kisti

• Turėkite atsigerti, kepurę, skėtį, lietpaltį... (pagal orų prognozes)

• Keliaujant rugsėjo-balandžio mėn., rekomenduojame turėti atšvaitus dėl jūsų saugumo

• Ši kelionė nėra pritaikyta riboto judumo asmenims

Kelionę organizuoja: VšĮ "Prasmingam gyvenimui"

**DATOS**

**2024-04-20 – 2024-04-20** **55 €/asm. PIRKTI**

VIETŲ YRA

iš Vilniaus, Kauno ir Marijampolės

**2024-05-11 – 2024-05-11** **55 €/asm. PIRKTI**

VIETŲ YRA

iš Vilniaus, Kauno ir Marijampolės