Nuotraukos

Zarasai 5

Autobusu, 1 diena

**49 €**

**Zarasų kraštas: Šlyninkos vandens malūnas, Stelmužė, Zarasai ir Salakas**

Lietuva

iš Kauno, Jonavos, Ukmergės

**2024-06-?? vietų yra 49 €**

**2024-07-06 vietų yra 49 €**

**KELIONĖS PROGRAMA**

Smagi, turininga, pilna ežerų grožio ir gardžių blynų kelionė!

**Ekskursija ir vaišės Šlyninkos vandens malūne**

Turėsime **pažintinę ekskursija** po senovinį (300 m.) veikiantį Šlyninkos vandens malūną. Malūnininkas Stasys aprodys malūną, išgirsime unikalių istorijų apie malūno tuometinį ir šiuolaikinį gyvenimą bei artimiau susipažinsime su grūdų malimo procesu.

**Vaišių-degustacijos** metu galėsime paragauti tautiniu paveldu pripažintų blynų, kepamų ant žarijų iš vietoje malamų miltų. Taip pat kitų malūne pagamintų gardėsių, užsigeriant gaiviu gėrimu.

Malūnininko krautuvėlėje bus galima įsigyti malūne sumaltų miltų ir iš jų pagamintų produktų – gardžių lauktuvių namiškiams.

Nuotraukos

Zarasai 1 ir 2

**Stelmužės dvarvietė ir bažnyčia**

Stelmužės dvarvietė žinoma jau nuo 16 a. vidurio. Joje apžiūrėsime **unikalią, statytą 17 a. Stelmužės Viešpaties Jėzaus Kryžiaus bažnyčią.** Stelmužės bažnyčia laikoma vienu seniausių medinės architektūros palikimu Lietuvoje. Ypač vertinamas išlikęs barokinis bažnyčios interjeras. Greta bažnyčios – senoji varpinė. Šiuo metu šiose patalpose įsikūręs Stelmužės bažnytinio meno muziejus.

**Stelmužės dvaro parkas ir vergų bokštas.** Vaikštant Stelmužės dvaro parku, galima atrasti dvarvietės griuvėsius, o nusileidus link Stelmužės ežero pakrantės ir žymųjį Vergų bokštą. 75 cm. storio sienų statinys iškilo 18 a. Nėra iki galo žinoma kam jis buvo skirtas: ar baudžiauninkams kalinti ar produktams šaldyti.

**Stelmužės ąžuolas.** Tame pačiame dvaro parke galėsite apžiūrėti galiūną Stelmužės ąžuolą. Beveik 2000 m. senumo ąžuolas yra vienas seniausių medžių Europoje ir neabejotinai seniausias Baltijos šalyse.

Nuotraukos

Zarasai 3 ir 4

**Zaraso ežero apžvalgos ratas**

Zarasuose pasivaikščiosime miesto puošmena laikomu – apžvalgos ratu, nuo kurio atsiveria nuostabus vaizdas į Zaraso ežerą. Jis iškilęs 17 m. virš Zaraso ežero.

Nuotraukos

Zarasai 5, 6 ir 7

**Salako bažnyčia**

Aplankysime Švč. Mergelės Marijos Sopulingosios bažnyčią. Iš tašytų akmenų sumūryto fasado bažnyčia – Zarasų krašto architektūros perlas, paliekantis įspūdį savo monumentalumu ir aukštu, į dangų šaunančiu bokštu, kurio aukštis 72 m. – tai aukščiausia akmeninė bažnyčia šalyje. Verta paminėti, jog Salakas priklauso Gražutės regioninio parko teritorijai, tad pakeliui galėsime grožėtis šio krašto vaizdais.

Nuotraukos

Zarasai 8, 9 ir 10

**Antalieptė**

Stabtelsime Antalieptės miestelyje. Užtvenkus Šventosios upę, atsirado Antalieptės marios, buvo pastatyta hidroelektrinė. Pagal dydį Antalieptės marios nusileidžia tik Kauno marioms. Šventosios slėnyje yra Antalieptės Šv. Kryžiaus Atradimo bažnyčia, buvęs Antalieptės basųjų karmelitų vienuolynas, puošnus kabantis tiltas.

Nuotraukos

Zarasai 11 ir 12

Kviečiame prasmingai ir turiningai praleisti laiką.

**Į KAINĄ ĮSKAIČIUOTA**

• Kelionė autobusu

• Kelių, kuro ir stovėjimo aikštelių mokesčiai

• Ekskursinė programa

• Kelionės vadovo paslaugos

**Į KAINĄ NEĮSKAIČIUOTA**

- Stelmužės bažnytinio meno muziejaus lankymas:

suaugusiems ~2,5 Eur/asm.; mokiniams, studentams, senjorams ~1,5 Eur/asm.

- Ekskursija ir vaišės Šlyninkos vandens malūne ~12 Eur/asm.

- Bažnyčių lankymas – auka

- Asmeninės išlaidos

**IŠVYKIMO VIETOS IR LAIKAS**

Prašome atvykti 10 min. iki autobuso išvykimo

Kaunas - prie McDonald's, Savanorių pr. 321 (šalia yra nemokama automobilių stovėjimo aikštelė); išvykimas 08:00, planuojame grįžti tarp 20:00 ir 21:00

Jonava - iš stotelės J. Ralio g. (nuo Kauno pusės); išvykimas ~08:30

Ukmergė - iš stotelės prie PC Rimi, Vytauto g. 60 (nuo Kauno pusės); išvykimas ~09:15

**KITOS PASTABOS**

• Informaciją atsiųsime trumpąja SMS žinute jūsų nurodytu telefono numeriu:

- kad susirinko grupė – 3-4 d. iki kelionės pradžios

- autobuso valstybinį numerį ir sėdimas vietas (pagal bilieto įsigijimo laiką: anksčiau nusipirkę bilietą sėdi arčiau priekio) – 1-2 d. iki kelionės pradžios

• Kelionės vadovas autobuse veda programą ir supažindina su lankomais objektais

• Kelionės vadovas lankomuose objektuose ekskursijų neveda

• Lankomų objektų skaičius, eiliškumas ir kainos gali kisti

• Turėkite atsigerti, kepurę, skėtį, lietpaltį... (pagal orų prognozes)

• Ši kelionė nėra pritaikyta riboto judumo asmenims

Kelionę organizuoja: VšĮ „Prasmingam gyvenimui“

**DATOS**

**2024-06-?? – 2024-06-??** **49 €/asm. PIRKTI**

VIETŲ YRA

iš Kauno, Jonavos ir Ukmergės

**2024-07-06 – 2024-07-06** **49 €/asm. PIRKTI**

VIETŲ YRA

iš Kauno, Jonavos ir Ukmergės