Nuotraukos

Žemaitija 1

Autobusu, 1 diena

**49 €**

**Žemaitijos perlai: Plungės dvaras, Telšiai, Rietavo bažnyčia, Žemaitės sodyba-muziejus**

Lietuva

iš Vilniaus, Kauno ir Kėdainių

**2024-04-20 vietų yra 49 €**

**KELIONĖS PROGRAMA**

**Ekskursija Plungės dvare** (su gidu)

Plungėje aplankysime kunigaikščio Mykolo Oginskio rūmus.

19 a. Kunigaikštis Mykolas Oginskis Plungėje įkūrė grožiu ir kultūrine veikla garsėjusią rezidenciją. Rūmuose mūsų lauks istorinė ekskursija su gidu. Ekskursijos metu susipažinsite su kunigaikščio Mykolo Oginskio gyvenimu, kartu su žmona Marija Skurzewska Oginskiene nuveiktais darbais, plačia ir įtakinga Oginskių gimine. Vaikščiodami po italų neorenesanso stiliaus rūmus, pasigrožėsite ne tik atkurta 19 a. architektūra, bet ir Žemaitijos menininkų kūriniais, Žemaičių dailės muziejuje eksponuojamomis parodomis.

Nuotraukos

Žemaitija 1

**Ekskursija rašytojos Žemaitės memorialinėje sodyboje-muziejuje** (su gidu)

Po pietų vyksime į rašytojos Žemaitės gimtinę. Gimtojoje rašytojos sodyboje gidas supažindins su ekspozicija, atspindinčia gyvenimo ir kūrybos kelią.

Taip pat susipažinsime su sakraliniu Plungės krašto paveldu bei žymaus žemaičių medžio drožėjo Stanislovo Riaubos (1904–1982) kūryba.

Nuotraukos

Žemaitija 2

**Ekskursija po Telšius** (su gidu)

Paskutinė kelionės vieta – Žemaitijos sostinė Telšiai.

Ekskursijos metu aplankysime Telšių senamiestį, regėsime nuo kalvų atsiveriančius ypatingo grožio Telšių miesto ir Masčio ežero vaizdus, pažinsime Žemaitijos žemę, žemaitiškąją tapatybę bei žymias asmenybes pristatančius meno ženklus – mažosios architektūros puošmenas. Apžvalginės pažinties su Telšiais kulminacija – ant Insulos kalvos įsikūręs vienas seniausių ir didingiausių Žemaičių žemės sakralinių kompleksų su ypatingo grožio dviaukšte Šv. Antano Paduviečio katedra.

Nuotraukos

Žemaitija 3 ir 4

**Rietavo bažnyčia**

Rietavo ,,baltoji gulbė“ – įspūdinga Šv. Arkangelo Mykolo bažnyčia. Dvibokštė neoromaninio stiliaus bažnyčia pastatyta 1874 m. grafų Oginskių iniciatyva. Jos projektas parengtas Romoje. Kiekvienas pravažiuojantis pastebi šį Žemaitijos miestelio perlą. Ji puošia Rietavo miestą ir kviečia užsukti keliautojus. Ir mes stabtelsime ir apžiūrėsime ją iš išorės ir vidaus. Taip pat galėsime pasivaikščioti šalia esančioje aikštėje.

Nuotraukos

Žemaitija 5

**Į KAINĄ ĮSKAIČIUOTA**

• Kelionė autobusu

• Kelių ir kuro mokesčiai

• Ekskursinė programa

• Kelionės vadovo paslaugos

**Į KAINĄ NEĮSKAIČIUOTA**

• Plungės dvaras

- Lankytojo bilietas: suaugusiems ~5 Eur/asm.; moksleiviams, studentams, senjorams ~3 Eur/asm.; neįgaliesiems – nemokamai

- Ekskursija ~1 Eur/asm.

• Rašytojos Žemaitės memorialinė sodyba

- Lankytojo bilietas: suaugusiems ~3 Eur/asm.; moksleiviams, studentams, senjorams ~1 Eur/asm.

- Ekskursija ~1 Eur/asm.

• Ekskursija po Telšius ~2-3 Eur/asm. (lapkričio 11 d. lankoma tik Telšių katedra, be gido)

• Bažnyčių lankymas – laisva auka

• Dienos pietūs sodyboje Plungėje ~10 Eur/asm.

• Asmeninės išlaidos

**IŠVYKIMO VIETOS IR LAIKAS**

Prašome atvykti 10 min. iki autobuso išvykimo

Vilnius - ERGO stovėjimo aikštelė, Geležinio Vilko g. 6A, prie Gerosios Vilties žiedo; išvykimas 06:30, grįžimas tarp 22:00 ir 23:00

Kaunas:

- prie McDonald's, Savanorių pr. 321 (šalia yra nemokama automobilių stovėjimo aikštelė); išvykimas 08:00, planuojame grįžti tarp 20:30 ir 21:30

- autobusų stotelė prie Šilainių Maxima, Šarkuvos g. 1A/Žemaičių pl., Maxima pusėje; išvykimas ~08:20

Grigiškės - EMSI degalinė, prie autostrados, Neravų k.; išvykimas ~06:40

Vievis - sustojimas link Kauno; išvykimas ~07:00

Elektrėnai - degalinė ORLEN, prie autostrados, link Kauno; išvykimas ~07:10

Žiežmariai - sustojimas link Kauno; išvykimas ~07:25

Rumšiškės - sustojimas link Kauno; išvykimas ~07:40

Kėdainiai - stotelė autostradoje, prie Cinkiškių; išvykimas ~08:40

**KITOS PASTABOS**

• Informaciją atsiųsime trumpąja SMS žinute jūsų nurodytu telefono numeriu:

- kad susirinko grupė – 3-4 d. iki kelionės pradžios

- autobuso valstybinį numerį ir sėdimas vietas (pagal bilieto įsigijimo laiką: anksčiau nusipirkę bilietą sėdi arčiau priekio) – 1-2 d. iki kelionės pradžios

• Kelionės vadovas veda programą ir supažindina su lankomais objektais

• Kelionės vadovas lankomuose objektuose ekskursijų neveda

• Lankomų objektų skaičius, eiliškumas ir kainos gali kisti

• Turėkite atsigerti, kepurę, skėtį, lietpaltį... (pagal orų prognozes)

• Keliaujant rugsėjo-balandžio mėn., rekomenduojame turėti atšvaitus dėl jūsų saugumo

• Ši kelionė nėra pritaikyta riboto judumo asmenims

Kelionę organizuoja: VšĮ „Prasmingam gyvenimui“

**DATOS**

**2024-04-20 – 2024-04-20** **49 €/asm. PIRKTI**

VIETŲ YRA

iš Vilniaus, Kauno ir Kėdainių